慶亮

慶亮，杭州駐防蒙古鑲黃旗成福佐領下人，繙譯鄉試中式舉人，咸豐三年癸丑科繙譯會試中式進士《大清文宗顯皇帝實錄》：四月甲申，以內閣學士文惠為滿洲繙譯會試正考官，翰林院侍讀學士訥爾濟為副考官。四月辛卯，禮部以繙譯會試中額請。得旨：京旗取中二名，各省駐防取中八名。五月甲寅，引見癸丑科繙譯進士。得旨：訥仁、毓瑞著以庶吉士用，達綸、慶亮、瑞靈、額哲克、李長安著分部行走，斐䈊額、博沖武、善昌著以主事用。，同治六年三月補平定直隸州知州「題平定州，中缺，衝繁，知州加一級，慶亮，蒙古鑲黃旗人，舉人，六年三月補」，《大縉紳全書·山西省》〔同治十二年冬季〕京都琉璃廠南觀廟斌升堂本「同治，慶亮，杭州駐防，蒙古鑲黃旗成福佐領下繙譯進士，六年任」，（光緒）《平定州志》卷六「豫撫原折抄件：頭品頂戴河南巡撫臣李鶴年跪奏為遵旨查明豫省界連山西各縣，尚無匪徒聚眾情事，現仍嚴飭查拿，並認真會哨、以期杜絕奸萌、恭折復陳、仰祈聖鑒事。竊照同治七年十一月二十四日奉上諭：御史郭從榘奏，訪聞山西平定州之樂平鄉有外來匪徒，假作乞入，姓張者謂之張二，姓李者謂之李二，俗名二字會，每於秋後挨村借糧，並肆搶劫。現在聚有二三百人，迭劫多案，本地匪徒亦入其黨等語。著鄭敦謹迅飭該州縣趕緊緝拿，逐案究治。該處為直、晉通途，又與豫省密通，並著官文、李鶴年嚴飭所屬會合搜捕，以期淨絕根株。原折抄給閱看。等因。欽此。欽遵在案。復於本年二月十七日奉旨嚴催，三月十四日奉上諭：又有人奏稱，樂平鄉二字匪黨以直隸贊皇縣之黃沙嶺一帶為巢穴，出沒無常，愈聚愈多，蓄有鳥槍軍械。盂縣又有黑腿匪，在滹沱河一帶滋事，近復勾結二字匪黨。著曾國藩、鄭敦謹督飭所屬認真查拿，盡絕根株，毋留後患。樂平逼近河南，並著李鶴年仍遵前旨，迅飭所屬一體嚴密搜查，勿任逃逸。等因。欽此。跪聆之下，惶悚萬分。臣於初次接奉上諭，遵即咨會署直隸督臣官文、署山西撫臣鄭敦謹，飭屬一體嚴拿，一面飛檄鄰近山西之各縣嚴密查拿，務使有犯必獲，毋得視為具文；一面遴委妥員前赴涉縣、武安等處，改裝易服，沿途查訪，務得確情，並又檄飭嚴催去後。節據涉縣知縣丁鳳年、武安縣知縣恩奎先後稟稱：該兩縣縣境西北各鄉，均與山西黎城、遼州、和順接壤，上年直、東肅清以後，該縣等慮有漏網余匪，潛入山林，嘯聚為害，不時輕騎減從，親赴各鄉巡查，並派役四出踩訪，境內尚屬安謐等語。又接委員候補知縣姚慶恩稟稱：奉委後馳抵涉縣、武安，先行改裝易服，周曆四鄉，諮訪土人，僉稱本境並無匪徒聚擾。因復會同地方官重詣複查，委無游匪蹤跡。旋由山僻小徑繞至平定。接晤該州知州慶亮，詢稱直、晉之交，晉多饒戶，直有遊民。遼、和一帶，與元氏、贊皇以及永、邢壤接，時有外來游乞之人成群乞食，明為饑民，暗為盜賊。去冬劫案迭出，所獲多系永年縣人。此輩聚散不常，又或冒為行旅，憧憧往來，土人呼為老二，故又謂之二字伙黨，已經山西撫臣委員會同拿逐各等語。與該委員所訪相符，據情稟報前來。經臣覆核無異。伏查直隸、河南、山西交界處所，犬牙相錯，山徑叢岐，本易窩藏奸匪。現在豫境雖無匪蹤，而防患不可不先。一面仍飭彰德所屬各縣，隨時稽查，如有前項匪徒闌入，即嚴拿究治。因思弭盜安良之法，於腹地莫善於保甲，於邊界莫良於會哨。保甲一事，臣於上年凱撤後，即通飭所屬認真舉辦。現擬知會鄰省督撫臣，飭屬約會哨期，或兩月一次，或三月二次，聯絡團練，按期會巡。無事各守本境，有事互相應援。既免爾疆我界之嫌，復杜此拿彼竄之弊，使匪徒無可托足，自必聞風斂戢，庶足仰慰宸廑於萬一。除分別咨行外，所有遵旨查明豫省界連山西各縣，尚無匪徒聚眾，現仍飭查拿並認真會哨緣由，謹繕折馳奏，伏乞皇太后、皇上聖鑒。謹奏」。《曾國藩全集》奏稿，同治七年，補修城隍廟「城隍廟在下城西北隅高阜。明知州張孟善建，知州吳鼒修。宏治間，知州吳賢增修，白思明記。嘉靖七年，義民徐聰等重修，郭紘記。後遷廟於千戶所迤西。四十二年，知州孫九疇因逼近民居，仍移建舊址。萬厯四十二年，知州王秉恩修。國朝康熙十二年，知州齊大岳創建翼殿。十三年，州人建嘒喻樓。四十一年知州劉孚嘉、五十四年知州何錫祿皆重修。乾隆三十二年，東廊燬，復修，五十三年。嘉慶二年，郡人補修。二十二年，知州吳安祖修。道光七年，知州賈亮采重修。同治七年，知州慶亮補修。」，（光緒）《平定州志》卷三，同年，暨郡人添祀郡優貢生張穆於崇賢堂「崇賢堂，在嘉山書院講堂後。元至正間，知州劉天祿祀金禮部尚書趙閑閑秉文、吏部尚書楊文獻公雲翼、左司郎中元遺山好問、元翰林侍講學士李文正公冶于湧雲樓，為四賢堂。後增王秦溪，構中書左丞丞呂忠肅公思誠為六賢堂。明趙景先有記。成化五年，知州陳志進、明刑部尚書耿清惠公九疇，名堂曰崇賢，勿限以目，彭時記。嗣復進喬毅、白侃。嘉靖三年，進郗夔。十四年，進孫承祖。後又增王克己、梁昱、喬宇、高光烈、蹇達、楊思忠、孫繼先、宋燾、馮守禮、朱一統、張三謨，凡二十二人。乾隆三十三年，建嘉山書院，乃移祀焉。按：陶志逸喬公毅、白公侃、孫公承祖，據王志補，堂亦缺位。乾隆五十一年，知州金明源補設。後同治七年，知州慶亮暨郡人添祀郡優貢生張穆，凡二十三人焉。」，（光緒）《平定州志》卷四，同治十年派州紳勸捐補修州署內宅「州署在上城東北隅，後左二面憑城垣。明洪武三年，知州程宗道建。國朝乾隆三十年，知州陶易重修。大堂三間，牓曰忠愛。耳房二間，東為官廳，西為庫，前為月臺。東下為課程、吏、戶、禮四房及快手班班房，西下為承發兵、刑、工四房及民壯皂隸班房。又前為儀門，外東為高積倉、土地祠。又舊有迎賓館，明萬厯元年，署州事照磨楊松建，今廢。西為收糧櫃、監獄、馬快班房。又前為大門外坊二：東曰京華右輔，西曰冀晉東藩。後為宅門，左右門房各一。又後為二堂五間，山西布政使朱珪顏曰靜如堂。左右廂房各三間。咸豐八年燬於火，知州董彙芳重修。西為客座，乾隆五十一年，知州金明源葺，顏曰學陋軒。東有紫梅軒，軒前為內宅。同治十年，知州慶亮派州紳勸捐補修。又東為湧雲樓，詳見古蹟。樓高憑城，女牆埤堄間，俯視民居，室家畢見。乾隆三十四年，署知州姚學瑛塞以磚瓦，俾僕役無得竊窺，民德之。樓側有望兩亭，前有隙地，設馬棚、幕齋、群房、庖湢，不盡載」，（光緒）《平定州志》卷三。曾任遼州直隸州知州「知州……李羲文，鑲紅旗漢軍人，監生，二十一年任。道光史夢蛟，浙江餘姚人，廩貢，元年任。呂士淳顧春芳，江蘇元和人，監生，十一年任。沈彥芳，江蘇吳江人，進士，十六年任。馬振玉董梁，十九年任。鄭謙、舉人，二十年任。吳宏猷，湖南人；祥麟，鑲白旗人，二十六年任。吳祖照介昌。咸豐武凌雲，安徽來安人，進士，六年任。程國觀，張世烯舉人。王錫銜，湖北黃陂人，舉人。慶亮進士。郭兆奎，安徽合肥人，監生。王桂林，漢軍旗人，同治祝如濂，順天大興人，監生，七年任。光緒楊立旭，廣西馬平人，舉人，元年任。玉山，鑲紅旗人，進士，三年任。周伯貞，河南祥符人，進士。陳棟，江蘇江寧人，軍功，四年任」。[光緒]《遼州志》卷四。
註釋

Category:繙譯舉人
Category:清朝平定直隸州知州
Category:清朝遼州知州
Category:鑲黃旗蒙古人